Diari Oficial de la Generalitat Valenciana


Sumari del DOGV 3901, del 20-12-2000 (2000/9918)

ORDRE de 22 de novembre de 2000, de la Conselleria d'Indústria i Comerç, per la qual es fa públic l'increment de l'import global màxim destinat a la concessió d'ajudes per al desenvolupament d'accions i infraestructures bàsiques en matèria de consum en l'exercici 2000.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3901

Data del DOGV
:   20-12-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/9918


Data del document
:   22-11-2000

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * consum
    * protecció del consumidor
    * suport econòmic
    * ajuda pública

ORDRE de 22 de novembre de 2000, de la Conselleria d'Indústria i Comerç, per la qual es fa públic l'increment de l'import global màxim destinat a la concessió d'ajudes per al desenvolupament d'accions i infraestructures bàsiques en matèria de consum en l'exercici 2000. [2000/9918]
  
Amb data 29 de desembre de 1999 va ser publicada en el Diari Oficial de la Generalitat Valenciana l'Ordre de 22 de desembre, de la Conselleria d'Indústria i Comerç, per la qual s'estableixen les bases per a la concessió de subvencions per al desenvolupament d'accions i infraestructures bàsiques en matèria de consum en l'exercici 2000.
  
Després de la publicació de la Llei de Pressupostos de la Generalitat Valenciana per a l'exercici 2000 (DOGV de 31 de desembre de 1999), i d'acord amb el que s'ha establit en l'article 47 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública Valenciana, per mitjà d'Ordre de 9 de març de 2000 es procedí a fer públiques les línies de subvenció que financen les esmentades ajudes, i també l'import global màxim que s'hi destina.
  
Atés que s'ha produït amb posterioritat una modificació pressupostària que incrementa el crèdit disponible en una de les dites línies, cal procedir-ne a la publicació.
  
En virtut d'això i de conformitat amb el que s'ha establit en la disposició addicional primera de l'Ordre de 22 de desembre de 1999, de la Conselleria d'Indústria i Comerç,
  
ORDENE
  
Primer
  
S'amplia per a l'exercici 2000 la dotació pressupostària destinada a finançar les ajudes per al desenvolupament d'accions i infraestructures bàsiques en matèria de consum, publicada mitjançant Ordre de la Conselleria d'Indústria i Comerç de 9 de març de 2000, a càrrec de la secció 11, programa 443.10, Protecció de Consumidors i Qualitat de Béns i Serveis, línia 402/000/00, Suport a federacions i associacions de consumidors, (codi comptable 126), fins un import global màxim de 93.309.843 de pessetes, la qual cosa comporta un increment de 97.609.458 de pessetes respecte de la dotació anterior.
  
Segon
  
La present ordre entrarà en vigor el dia de hui, sense perjudici de la posterior publicació en el Diari Oficial de la Generalitat Valenciana.
  
València, 22 de novembre de 2000
  
El conseller d'Indústria i Comerç
  
FERNANDO V. CASTELLÓ BORONAT